ସମାଜ ପୋର୍ଟାଲ ଡେସ୍କଃ କରୋନା ଭୁତାଣୁ ସଂକ୍ରମଣ ଉଗ୍ର ରୂପ ଧାରଣ କରୁଥିବା ବେଳେ କେନ୍ଦ୍ର ସରକାର ଏହାର ପ୍ରଭାବ କମ କରିବା ଦିଗରେ ବିଭିନ୍ନ ପଦକ୍ଷେପ ନେଉଛନ୍ତି। ଏ ନେଇ ଲୋକମାନଙ୍କୁ ସଚେତନ କରାଇବା ସହ ସମସ୍ତ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ପାଇଁ ଦେୟ ମୁକ୍ତ ହେଲ୍ପଲାଇନ ନମ୍ବର ଜାରି କରିଛନ୍ତି।
ଗତ ବର୍ଷ ଡିସେମ୍ବର ମାସରେ ଚାଇନାର ୱୁହାନ ସହରରେ ଆରମ୍ଭ ହୋଇଥିବା ଏହି ରୋଗ ସାରା ବିଶ୍ୱରେ ୧୦୦ରୁ ଅଧିକ ଦେଶକୁ ବ୍ୟାପିଛି, ଯାହା ବିଶ୍ୱରେ ୧ ଲକ୍ଷ ୨୦ ହଜାରରୁ ଅଧିକ ଲୋକଙ୍କୁ ସଂକ୍ରମିତ କରିଛି। ଭାରତରେ ୭୬ ସଂକ୍ରମଣର ଚିହ୍ନଟ ହୋଇଛି।
